## Odluka o općinskim porezima Općine Ribnik

### NN 119/2001 (28.12.2001.), Odluka o općinskim porezima Općine Ribnik

# OPĆINA RIBNIK

2044

Na temelju članka
32., 33., 36., 42. i 43. Zakona o financiranju jedinica lokalne samouprave i
uprave (»Narodne novine« broj 117/93, 69/97, 33/00, 73/00, 127/00 i 59/01) i
članka 21. Statuta Općine Ribnik (»Glasnik Karlovačke županije« broj 27/01),
Općinsko vijeće Općine Ribnik na svojoj 10. sjednici održanoj dana 8. studenoga
2001, godine, donosi

## ODLUKU

### O OPĆINSKIM POREZIMA

I. OPĆA ODREDBA

Članak 1.

Ovom se Odlukom
utvrđuju stope, visina , te način obračuna i plaćanja općinskih poreza koji su
vlastiti izvori prihoda Općine Ribnik.

II. VRSTE POREZA

Članak 2.

Općini Ribnik
pripadaju sljedeći općinski porezi:

1. prirez porezu na
dohodak,

2. porez na
potrošnju,

3. porez na kuće za
odmor,

4. porez na
neobrađeno poljoprivredno zemljište,

5. porez na
nekorištene poduzetničke nekretnine,

6. porez na
neizgrađeno građevno zemljište,

7. porez na tvrtku,

8. porez na
korištenje javnih površina.

Općinski porezi čine
prihod koji se vodi na žiroračunu Općine Ribnik broj 32102-630-357.

1. Prirez porezu na
dohodak.

Članak 3.

Općina Ribnik
propisuje obveznicima poreza na dohodak, čije je prebivalište ili uobičajeno
boravište na području Općine Ribnik, plaćanje prireza porezu na dohodak po
stopi od 5 %.

2. Porez na
potrošnju.

Članak 4.

Porez na potrošnju alkoholnih
i bezalkoholnih pića i pive plaća se po stopi od 3%.

Članak 5.

Obveznik poreza na
potrošnju iz članka 4. ove Odluke jest svaka pravna i fizička osoba koja pruža
ugostiteljske usluge.

Članak 6.

Osnovica poreza na
potrošnju iz članka 4. ove Odluke jest prodajna cijena pića po kojoj se pića
prodaju u ugostiteljskim objektima bez poreza na dodanu vrijednost.

Članak 7.

Porez na potrošnju
alkoholnih i bezalkoholnih pića i piva obveznik poreza obračunava i plaća do
15. u mjesecu za prethodni mjesec, na način propisan Zakonom o porezu na dodanu
vrijednost.

Obračunani porez
iskazuje se u evidencijama propisanim za obračun poreza na dodanu vrijednost.

3. Porez na kuće
za odmor.

Članak 8.

Porez na kuće za
odmor plaćaju pravne i fizičke osobe koje su vlasnici kuća za odmor.

Kućom za odmor smatra
se svaka zgrada ili dio zgrade ili stan koji se koristi povremeni ili sezonski.

Kućom za odmor ne
smatraju se gospodarstvene zgrade koje služe za smještaj poljoprivrednih
strojeva, oruđa i drugog pribora.

Članak 9.

Porez na kuće za
odmor plaća se u visini 11,00 kn po četvornom metru korisne površine kuće za
odmor.

Članak 10.

Porez na kuće za
odmor ne plaća se na kuće za odmor koje se ne mogu koristiti.

Kućom za odmor iz
stavka 1. ovog članka smatraju se kuće za odmor koje se ne mogu koristiti zbog
prirodnih nepogoda (po­plava, požar, potres), te starosti i trošnosti.

Odlukom Općinskog
vijeća mogu se propisati i druga oslobođenja od plaćanja poreza na kuće za
odmor iz gospodarstvenih i socijalnih razloga.

Članak 11.

Porez na kuće za
odmor obračunava se godišnje i plaća se kvartalno.

Obveznici poreza na
kuće za odmor moraju dostaviti podatke o kućama za odmor, koji se odnose na
mjesto gdje se nalaze ti objekti, te korisnu površinu, najkasnije do 31. ožujka
godine za koju se utvrđuje porez na kuće za odmor.

4. Porez na
neobrađeno obradivo poljoprivredno zemljište.

Članak 12.

Porez na neobrađeno
obradivo poljoprivredno zemljište pla­ćaju vlasnici ili zakupci toga zemljišta
ako zemljište ne obrađuju godinu dana.

Pod neobrađenim obradivim poljoprivrednim zemljištem
iz stavka 1. ovog članka smatra se zemljište koje se po svojoj veličini, klasi
i kulturi može obrađivati i privesti poljoprivrednoj proizvodnji, ali ga ne
obrađuju vlasnici ili zakupci toga zemljišta.

Članak 13.

Osnovica poreza na neobrađeno obradivo poljoprivredno
zemljište je površina neobrađenoga obradivoga poljoprivrednog zemljišta
izražena u hektarima.

Članak 14.

Porez na neobrađeno obradivo poljoprivredno zemljište
plaća se po jednom hektaru neobrađenoga obradivoga poljoprivrednog zemljišta,
godišnje, u slijedećem iznosu:

|  |  |  |  |
| --- | --- | --- | --- |
| KLASA | I | II i III | od IV na više |
| 1. na oranice | 500,00 | 350,00 | 150,00 |
| 2. na povrtnjake | 500,00 | 350,00 | 150,00 |
| 3. na voćnjake | 600,00 | 600,00 | 600,00 |
| 4. na vinograde | 600,00 | 600,00 | 600,00 |
| 5. na livade | 150,00 | 150,00 | 150,00 |

Članak 15.

Porez na neobrađeno obradivo poljoprivredno zemljište
ne plaća se na zemljište koje je povjereno na privremeno upravljanje općini.

Članak 16.

Porez na neobrađeno obradivo poljoprivredno zemljište
ne plaćaju:

– vlasnici zemljišta stariji od 65 godina - muškarci i
60 godina - žene,

– vlasnici zemljišta koji zbog invaliditeta ili
kronične bolesti uz predočenje dokaza (rješenje o invaliditetu, liječnički
nalaz) nisu u stanju obrađivati zemljište, ali pod uvjetom da su iscrpili sve
mogućnosti davanja zemljišta drugoj osobi u zakup ili najam.

Članak 17.

Porez na neobrađeno obradivo poljoprivredno zemljište
obračunava se godišnje i plaća se kvartalno.

Obveznici poreza na neobrađeno obradivo poljoprivredno
zemljište moraju dostaviti podatke o mjestu, veličini i kulturi zemljišta koje
se ne obrađuje i to najkasnije do 31. ožujka godine za koju se utvrđuje porez.

5. Porez na
nekorištene poduzetničke nekretnine.

Članak 18.

Porez na nekorištene
poduzetničke nekretnine plaća se na nekretnine namijenjene obavljanju
poduzetničke djelatnosti (pro­izvodni i drugi poslovni prostori) koje se ne
koriste.

Pod nekorištenim poduzetničkim nekretninama iz stavka
1. ovog članka smatraju se nekretnine u kojima se ne obavlja djelatnost godinu
dana.

Članak 19.

Obveznik poreza na nekorištene poduzetničke nekretnine
je fizička ili pravna osoba, vlasnik nekretnina.

Članak 20.

Osnovica poreza na nekorištene poduzetničke nekretnine
je korisna površina nekretnine izražena u četvornim metrima.

Članak 21.

Porez na nekorištene poduzetničke nekretnine plaća se
u visini 10,00 kuna po četvornom metru korisne površine poduzet­ničke
nekretnine.

Članak 22.

Porez na nekorištene poduzetničke nekretnine ne plaća
se na nekretnine koje su povjerene na privremeno upravljanje Općini Ribnik.

Porez na nekorištene poduzetničke nekretnine ne plaća
se na nekretnine koje imaju svojstvo kulturnog dobra prema Zakonu o zaštiti i
očuvanju kulturnih dobara (»Narodne novine« broj 69/99 ).

Oslobađanje od plaćanja poreza na nekorištene
poduzetničke nekretnine moguće je u slučaju više sile, prirodnih nepogoda ili
ako postoje druge zapreke njihovu korištenju (rješenje nadležnog organa da
nekretnine ne udovoljavaju uvjetima za obavljanje djelatnosti).

Članak 23.

Porez na nekorištene poduzetničke nekretnine
obračunava se godišnje i plaća kvartalno.

Obveznici poreza na nekorištene poduzetničke
nekretnine moraju dostaviti podatke o nekorištenim poduzetničkim nekretninama i
to najkasnije do 31. ožujka godine za koju se utvrđuje porez.

6. Porez na
neizgrađeno građevno zemljište.

Članak 24.

Porez na neizgrađeno
građevno zemljište plaćaju pravne i fizičke osobe koje su vlasnici
neizgrađenoga građevnog zemljišta.

Pod neizgrađenim
građevnim zemljištem iz stavka 1. ovoga članka smatra se zemljište koje se
nalazi unutar granica građe­v­noga područja naselja na kojemu se u skladu s
prostornim planom mogu graditi građevine za stambene, poslovne i druge namjene,
a na kojemu nije izgrađena nikakova građevina. Neiz­građenim građevnim
zemljištem smatra se i zemljište na kojemu postoji privremena građevina za čiju
izgradnju nije potrebno odobrenje za gradnju kao i zemljište na kojemu se
nalaze ostaci nekadašnje građevine.

Članak 25.

Porez na neizgrađeno
građevno zemljište plaća se u visini od 3,00 kune po četvornom metru
neizgrađenoga građevnog zem­ljišta.

Članak
26.

Porez na neizgrađeno
građevno zemljište ne plaća se na ne­kretnine:

– koje su povjerene
na privremeno upravljanje Općini i

– čiji vlasnici imaju
uredno prijavljeno prebivalište na pod­ručju Općine Ribnik.

Članak 27.

Porez na neizgrađeno
građevno zemljište obračunava se godišnje, a plaća kvartalno.

Obveznici poreza na
neizgrađeno građevno zemljište moraju dostaviti podatke o mjestu i veličini
neizgrađenoga građevnog zem­ljišta i to najkasnije do 31. ožujka godine za koju
se utvrđuje porez.

7. Porez na tvrtku
ili naziv.

Članak 28.

Obveznici poreza na
tvrtku ili naziv su pravne i fizičke osobe koje su obveznici poreza na dobit
ili poreza na dohodak i registrirane su za obavljanje djelatnosti.

Osobe iz stavka 1.
ovoga članka koje u svome sastavu imaju poslovne jedinice (prodavaonice,
pogone, radionice, prodajna mjesta) obveznici su poreza na tvrtku za svaku
poslovnu jedinicu, a porez plaćaju općini ili gradu na čijem se području
poslovna jedinica nalazi.

Članak 29.

Porez na tvrtku ili
naziv plaća se godišnje i to kako slijedi:

|  |  |  |
| --- | --- | --- |
| 1. | Pravne osobe koje obavljaju promet roba i usluga s područja trgovine:  a) za reklamu, propagandu, oglašavanje, mar­ke­ting, dekoraciju, trgovačka poduzeća, rob­ne kuće, predstavništva inozemnih i domaćih tvrtki, poduzeća za kontrolu kvaliteta roba, poduzeća za promet otpacima, poduzeća koja obavljaju promet roba i usluga s inozemstvom i poslovna udruženja      – do 2 zaposlena  – preko 2 zaposlena                                           b)za promet prehrambenim proizvodima i poduzeća koja trgovačku djelatnost obavljaju u kioscima, boksovima, paviljonima i pokretnim prodavaonicama      – do 2 zaposlena  – preko 2 zaposlena  c)benzinske postaje                                            – do 2 zaposlena                                                – preko 2 zaposlena                                       if !supportEmptyParas endif | if !supportLineBreakNewLine  endif  750,00kn  1.500,00 kn  if !supportLineBreakNewLine  endif  600,00 kn  1.200,00 kn  750,00 kn  1.500,00 kn |
| 2. | Pravne osobe iz područja industrije, poljoprivrede, šumarstva, graditeljstva, prometa I  veza  – do 10 zaposlenih                                              – preko 10 zaposlenih                                         if !supportEmptyParas endif | 1.000,00 kn  2.000,00 kn |
| 3. | Pravne osobe iz područja ugostiteljstva i turizma:  a) ugostiteljska poduzeća za svaku poslovnu jedinicu (restorane, gostionice, barove, buffete, kavane, krčme, konobe i druge objekte u kojima se toče alkoholna pića, igračnice, auto-  mat klubove i hotele)                                          b) turistička poduzeća                                        c) prenoćišta, ugostiteljske jedinice otvorenog tipa pri pravnim osobama ako se u njima toče alkoholna pića, mliječni i dijetalni restorani, te  restorani sa samoposluživanjem | if !supportLineBreakNewLine  endif  1.500,00kn  1.000,00kn  if !supportEmptyParas endif  if !supportEmptyParas endif  if !supportEmptyParas endif  1.300,00 kn  if !supportEmptyParas endif |
| 4. | Pravne osobe koje obavljaju obrtničku djelatnost | 1.000,00 kn  if !supportEmptyParas endif |
| 5. | Fizičke osobe koje obavljaju samostalne dje­lat­nosti  a) samostalni ugostitelji, trgovačke i   zabavne radnje                                              b) proizvodne i uslužne djelatnosti  –do 5 zaposlenih                                                – preko 5 zaposlenih                                           c) drugi  –do 5 zaposlenih                                                –preko 5 zaposlenih | if !supportEmptyParas endif  if !supportEmptyParas endif  1.200,00 kn  if !supportEmptyParas endif  400,00 kn  800,00 kn  if !supportEmptyParas endif  500,00 kn  1.000,00 kn  if !supportEmptyParas endif |
| 6. | Poduzeća stambene i komunalne djelatnosti | 1.000,00 kn |
| 7. | Pravne osobe iz područja financija i osigura-  nja i poslovanja sa nekretninama | 1.300,00 kn |
| 8. | Stovarišta i skladišta svih pravnih osoba | 2.000,00 kn |
| 9. | Druge pravne osobe | 1.000,00 kn |

if !supportEmptyParas endif

Članak 30.

Ako je na istom
objektu istaknuto više tvrtki ili naziva iste pravne i fizičke osobe, plaća se
samo jedan spomenuti iznos poreza.

Ako postoji više
vlasnika obrtničke radnje ili poduzeća, plaća se samo jedan porez.

Obveznici poreza na
tvrtku koji ne obavljaju djelatnost ne plaćaju porez na tvrtku.

Članak 31.

Tvrtkom ili nazivom u
smislu članka 29. ove Odluke, smatra se ime pravne i fizičke osobe pod kojim
poduzeće ili radnja posluje, osim natpisa na klupama, stolovima i otvorenim
prodajnim mjestima na tržnici na kojima se prodaju živežne namirnice, natpisa
što ih građevinska poduzeća ističu na gradilištima, te naziva poslovnih
jedinica koje ne posluju s trećim osobama.

Članak 32.

Porez na tvrtku ili
naziv plaća se u roku od 15 dana od dana dostave rješenja kojim je porez na
tvrtku ili naziv, utvrđen.

Ako se tvrtka upiše u
registar i postavi u drugoj polovici godine, plaća se 50% propisanog poreza na
tvrtku ili naziv.

Članak 33.

Obveznik poreza na
tvrtku ili naziv dužan je tvrtku ili naziv, promjenu tvrtke ili naziva i svaku
drugu promjenu što utječe na visinu poreza, prijaviti nadležnoj službi za
financijske poslove u roku od 15 dana od upisa u registar, odnosno od nastale
promjene.

8. Porez na
korištenje javnih površina.

Članak 34.

Porez na korištenje
javnih površina plaćaju pravne i fizičke osobe koje koriste javne površine u
visini od 7,00 kuna dnevno po svakom m2 zauzete površine.

Pod javnim površinama
smatraju se javne zelene površine, pješačke staze, pješačke zone, otvoreni
odvodni kanali, trgovi, parkovi, dječja igrališta, javno prometne površine i
sva zemljišta koja nisu dana na trajno korištenje poduzećima odnosno građa­nima.

Članak 35.

Pravne i fizičke
osobe koje koriste javne površine dužne su prijaviti korištenje javne površine
najmanje tri dana prije početka korištenja.

III. PROVEDBENE
ODREDBE

Članak 36.

Općina Ribnik poslove
utvrđivanja, evidentiranja, nadzora, naplate i ovrhe radi naplate općinskih
poreza propisanih ovom odlukom, u cijelosti prenosi na Ministarstvo financija,
Poreznu upravu, Područni ured Karlovac, Ispostavu Ozalj.

Poreznoj upravi, Ispostavi Ozalj za obavljanje poslova
iz stavka 1. ovog članka pripada naknada u visini od 5% od ukupno naplaćenih
prihoda.

Članak 37.

Porezna uprava dužna je do 15. – og u mjesecu, za
prethodni mjesec, Općini Ribnik dostavljati izvješća o utvrđenim i napla­ćenim
porezima.

Članak 38.

Ovlašćuje se nadležna organizacija platnog prometa
zadužena za naplatu javnih prihoda da naknadu Poreznoj upravi obračuna i uplati
u Državni proračun i to do zadnjeg dana u mjesecu za protekli mjesec.

IV. ZAVRŠNE ODREDBE

Članak 39.

Danom primjene ove Odluke prestaje važiti Odluka o
općinskim porezima (»Glasnik Karlovačke županije« broj 16/97 i 15/99).

Članak 40.

Ova Odluka stupa na snagu osmog dana od dana objave u
»Glasniku Karlovačke županije«, a primjenjuje se od 1. 1.2002. godine.

Klasa: 410-01/01-01/01
Urbroj: 2133/21-01-01-1
Ribnik, 8. studenog a2001.

Predsjednik
Općinskog vijeća
**Nikola Tržok**, v. r.

Odluka, NN 119/2001-2044
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)